અખિલેશના દળ તરફથી રોમગોપાલ યાદવ પહેલા જ ચૂંટણી પંચ સમક્ષ પોતાનો દાવો કરી ચૂક્યાં છે, તેમણે સાંસદો, ધારાસભ્યો સહિત પાર્ટીના તમામ મહત્વના પદાધિકારીઓની એફિડેવિટ ચૂંટણી પંચને જમા કરાવી છે અને સાથે જ એવો દાવો પણ કર્યો છે કે, 90 ટકા પદાધિકારીઓ, સાંસદો અને ધારાસભ્યો અખિલેશ સાથે છે. તેમણે અખિલેશ યાદવને સપાના અધ્યક્ષ તરીકે રજૂ કરતાં કહ્યું કે, અખિલેશના પક્ષવાળી પાર્ટી જ ખરી સમાજવાદી પાર્ટી છે અને આથી પાર્ટીનું ચૂંટણી ચિહ્ન અખિલેશ યાદવને જ મળવું જોઇએ.